Το ψηφιακό πολιτιστικό απόθεμα στον παγκόσμιο ιστό: Διαδικτυακοί χάρτες για την ελληνική αρχαιολογική κληρονομιά:
Creators: name: Καραντώνη, Μαρία Ευαγγέλου
Publisher: name: Aristotle University of Thessaloniki
Year: 2011
Subjects: Χαρτογραφία
Διαδίκτυο
Αρχαιολογικοί χάρτες
Cartography
Web
Archaeological maps

description: Οι ψηφιακές τεχνολογίες χρησιμοποιούνται για τις ανάγκες της αρχαιολογίας εδώ και μερικές δεκαετίες διεθνώς και η κοινότητα των αρχαιολόγων έχει πλέον συνειδητοποιήσει την χρησιμότητά τους και έχει προχωρήσει στην αξιοποίησή τους, σταδιακά και στη χώρα μας. Τα παραδείγματα χρήσης των ψηφιακών τεχνολογιών από την ελληνική αρχαιολογική κοινότητα αυξάνονται διαρκώς και απευθύνονται τόσο στους ειδικούς (δηλ. τους αρχαιολόγους) για τη διαχείριση των ανασκαφικών ευρημάτων, όσο και στο ευρύ κοινό για την προβολή των αγαθών της αρχαιολογικής και ιστορικής πολιτιστικής κληρονομιάς. Ταυτόχρονα, η εξέλιξη στις ίδιες τις ψηφιακές τεχνολογίες έχει σαν αποτέλεσμα την προσφορά όλο και ευρύτερων δυνατοτήτων για την διαχείριση, προβολή και αξιοποίηση του αρχαιολογικού πλούτου -χαρακτηριστικό παράδειγμα είναι το διαδίκτυο, που αποτελεί συνδυασμό εξελιγμένου τεχνολογικά αλλά και δημοφιλούς σύγχρονου μέσου. Στο πνεύμα αυτό, δύο βασικοί στόχοι του ΥΠΠΟΤ είναι η προστασία της πολιτιστικής κληρονομιάς της χώρας με τη χρήση σύγχρονων τεχνολογιών αλλά και ειδικότερα η ενθάρρυνση ανάπτυξης πολιτιστικών διαδικτυακών ιστοχώρων, στους οποίους θα έχουν τη δυνατότητα πρόσβασης οι πολίτες για πληροφόρηση, εκπαίδευση, μετάδοση της γνώσης και παροχή ψηφιακών υπηρεσιών. Καθώς η αρχαιολογική πληροφορία είναι άμεσα συνυφασμένη με τον γεωγραφικό χώρο και συνακόλουθα με την χαρτογραφία, η δημιουργία διαδικτυακών χαρτών με αρχαιολογική θεματολογία αποτελεί ζητούμενο. Και με δεδομένη την εξοικείωση των πολιτών με το ψηφιακό περιβάλλον του Google Earth, το τελευταίο δημιουργεί ένα ενδιαφέρον υπόβαθρο χαρτογράφησης για το ευρύ κοινό, κρίνοντας και από την διεθνή πρακτική. Η σχετική τεχνολογία προσφέρει πολλαπλές δυνατότητες που μπορούν να αξιοποιηθούν χαρτογραφικά, προσθέτοντας νέα πεδία στην εφαρμοσμένη χαρτογραφική έρευνα. Στην εργασία επιχειρείται η δημιουργία θεματικών αρχαιολογικών χαρτών στο Google Earth με τη χρήση αρχείων KML και τεχνολογίας API. Το API (Application Programming Interface) είναι μια τεχνολογία, η οποία όταν συνοδεύει ένα λειτουργικό σύστημα, μια βιβλιοθήκη προγραμμάτων ή μια υπηρεσία επιτρέπει τη διαχείριση από αυτά αιτημάτων που υποβάλλουν άλλα προγράμματα ή εφαρμογές. Η Google, μέσω του Google Earth API, επιτρέπει σε άλλες εφαρμογές στον παγκόσμιο ιστό να ανακτούν και να ενσωματώνουν το χαρτογραφικό περιεχόμενο που φιλοξενεί η βάση της. Το Google Earth API είναι σήμερα μια δωρεάν υπηρεσία και επιτρέπει την ενσωμάτωση και διαχείριση της βάσης του Google Earth σε σελίδες HTML με χρήση Javascripts. Η τεχνολογία αυτή οδηγεί στην υλοποίηση και ανάπτυξη των χαρτογραφικών mashups, που ενσωματώνουν χαρτογραφικό περιεχόμενο από απομακρυσμένες πηγές για τη δημιουργία μιας πιο ολοκληρωμένης υπηρεσίας. Έτσι, μπορεί να δημιουργηθεί ένας ολοκληρωμένος εξυπηρετητής χαρτών. Ειδικότερα, με χρήση της KML σε ένα τέτοιο περιβάλλον είναι εφικτή η δημιουργία θεματικών χαρτών που συνδυάζονται με την υπάρχουσα χαρτογραφική βάση της Google και μπορούν να περιλαμβάνουν σύνθετα θεματικά σύμβολα και γραφικά. Η εφαρμογή εδώ βασίζεται σε επεξεργασμένα αρχαιολογικά δεδομένα σωστικών ανασκαφών, τα οποία έχουν οργανωθεί σε βάσεις δεδομένων σύμφωνα με τις ανάγκες των αρχαιολογικών υπηρεσιών και με βάση τα πρότυπα που ακολουθούνται από τους αρχαιολόγους για την πλήρη περιγραφή των αρχαιολογικών ευρημάτων αλλά και για να απεικονιστούν αυτά σε πολλαπλά επίπεδα λεπτομέρειας: από αυτό της μεμονωμένης ανασκαφής οικοπέδου μέχρι το σύνολο της περιοχής μελέτης, έκτασης δεκάδων τετρ. χιλιομέτρων.
description: The application of digital technologies in the field of culture is an issue of worldwide concern and interest nowadays. Since several decades, the community of archaeologists has realized the usefulness of digital technologies for the needs of archeology and proceeded to exploit them, gradually in our country as well. The cases of using digital technologies by the Greek archaeological community are increasing and are targeted to experts (e.g. archaeologists) for managing excavation findings, and to the general public for viewing the items of archaeological and historical heritage. At the same time, developments in digital technologies themselves offer new possibilities for the management, promotion and exploitation of archaeological wealth. A typical example is the Internet, a popular and technologically advanced tool that promotes innovative proposals concerning the transmission of knowledge. The promotion of our cultural heritage and the real open access to culture through digital services are nowadays the strategic direction of the Greek Ministry of Culture. In this context, the modern technologies are used for a dual purpose: for both the protection of the cultural heritage of the country and for the development of cultural web sites, which will be accessible to the public for information, education, knowledge transmission and provision of digital services. Since archaeological information is directly associated with geographic space and hence mapping, the creation of online maps of archaeological themes is a reasonable need. And given the familiarity of citizens with the digital environment of Google Earth, the latter is considered as an interesting mapping environment. The creation of thematic archaeological maps in Google Earth is being attempted in the present Master Diploma Thesis; KML files and API Technology (Application Programming Interface) are used for the implementation. Google, via Google Earth API, allows other Web applications to retrieve and integrate its own mapping content. The Google Earth API is currently a free service and allows the integration and management of the Google Earth database to HTML pages using Javascripts. This technology leads to the implementation and development of mapping mashups, which embody mapping content from remote sources to create an integrated map server. Specifically, using KML in such an environment makes it possible to create thematic maps that combine the existing mapping content of Google with complex thematic symbols and graphics. The application here is based on archaeological data originating from rescue excavations, which are organized in databases in accordance with the needs of archaeological services and the archaeological standards. Various types of drawings/maps are produced for the purpose of documentation of the excavations; from these a number of thematic maps are derived in order to inform the public about the type, chronology and other features of the archaeological findings; the information is shown at multiple levels of detail: from that of a single excavation pit to the entire study area, having an extend of tens of square kms.